Babelscape/SREDFM huggingface dataset:
दीपक संधू

दीपक संधू (जन्म 19 दिसम्बर 1948) भारत की पहली महिला मुख्य सूचना आयुक्त रह चुकी हैं। 5 सितंबर 2013 को इस पद पर उनकी नियुक्ति हुई थी और दिसंबर 2013 के अंत में वे इस पद से सेवानिवृत हो रही हैं।

1971 बैच की भारतीय सूचना सेवा की पूर्व अधिकारी संधू कई महत्वपूर्ण पदों पर कार्य कर चुकी हैं जिसमें पीआईबी की प्रधान महानिदेशक, मीडिया एवं संचार,डीडी न्यूज की महानिदेशक और 2009 में सूचना आयुक्त बनने से पहले ऑल इंडिया रेडियो, न्यूज की महानिदेशक रह चुकी हैं। वे कान, बर्लिन, वेनिस और टोक्यो में अंतरराष्ट्रीय फिल्म समारोहों, रूस के ग्लेनक्षीक और साइप्रस में आतंकवाद एवं इलेक्ट्रानिक मास मीडिया पर अंतरराष्ट्रीय सम्मेलन के अलावा अटलांटा, अमेरिका एवं बीजिंग में समाचार प्रमुखों के सम्मेलन में देश का प्रतिनिधित्व कर चुकी हैं।
देवगिरि के यादव

right|thumb|300px|1200 ई में एशिया का राजनैतिक मानचित्र ; इसमें यादव राजवंश और उसके पड़ोसी देखे जा सकते हैं।

देवगिरि के यादव, अहिर गवली राजा या सेउना यादव (सेवुणरु), मराठी: देवगिरीचे यादव) (850–1317) 
भारत का एक राजवंश था जिसने अपने चरमोत्कर्ष काल में तुंगभद्रा से लेकर नर्मदा तक के भूभाग पर शासन किया जिसमें वर्तमान महाराष्ट्र, उत्तरी कर्नाटक, मध्य प्रदेश के कुछ भाग शामिल थे। उनकी राजधानी सिन्नर और बाद में देवगिरि हुई जो वर्तमान में दौलताबाद के नाम से जानी जाती है।
गाल्ल

right|thumb|300px|गाल्ल के समुद्र के किनारे किलेबन्दी जिस पर घास उग आयी है।
गाल्ल (सिंहल: ගාල්ල; तमिल: காலி; अंग्रेजी: Galle) श्रीलंका के दक्षिण-पश्चिमी समुद्रतट पर अवस्थित एक नगर तथा पत्तन है। अपनी उत्कृष्ट स्थिति के कारण यह उन्नतिशील नगर है।

श्रीलंका के नगरों में इसका पाँचवाँ स्थान है। इसके समीप बगानी कृषिक्षेत्र है, अत: यहाँ के पत्तन से नारियल का तेल, जटाएँ, रेशे और उससे बनी रस्सियाँ, रबर, तथा चाय का निर्यात होता है। यद्यपि यह नगर प्राचीन प्रतीत होता है, तथापि १२६७ ई. से पहले इसका कोई ऐतिहासिक उल्लेख नहीं मिलता। १४वीं सदी के मध्य में अरब यात्री इब्नबतूता ने इसका उल्लेख 'काली' (Kali) नाम से किया है। वस्तुत: इसका समुन्नितकाल पुर्तगालियों के आगमन के पश्चात् प्रारंभ होता है। यह डचों द्वारा स्थापित बंदरगाह है। पोताश्रय (harbour) के किनारे प्राकृतिक हैं किंतु प्रवेशद्वार खुला तथा खतरनाक चट्टानों से युक्त है। यहाँ डचों ने एक किला भी बनवाया था। यह १९वीं सदी के पूर्वार्ध तक श्रीलंका का सर्वाधिक महत्वपूर्ण पत्तन रहा। स्वेज नहर (१८६९ ई.) बनने तथा कोलंबों के विशाल कृत्रिम बंदरगाह के निर्माण के बाद इसका महत्व घट गया। यह उत्तर में कोलंबों से तथा दक्षिण-दक्षिण-पूर्व में मतारा से रेल तथा राजमार्ग द्वारा जुड़ा हुआ है। यह गाल्ल जनपद का प्रधान प्रशासनिक नगर भी है। इसे 'प्वांट डी गाल' (Point de Gall) भी कहते हैं। 

श्रेणी:श्रीलंका
ब्रह्मदत्त 'जिज्ञासु'

पण्डित ब्रह्मदत्त 'जिज्ञासु' (14 अक्टूबर 1882 - 22 दिसम्बर 1964) संस्कृत के विद्वान तथा वैदिक साहित्य के शिक्षक थे। उन्हें 'राष्ट्रीय पण्डित' की पदवी से सम्मानित किया गया था। उन्होने संस्कृत पठन-पाठन की सरलतम विधि विकसित की थी जो पाणिनि के अष्टाध्यायी पर आधारित थी।

वेदों के तलस्पर्शी विद्वान तथा पाणिनीय पद्धति से संस्कृत व्याकरण की शिक्षा देने के प्रबल समर्थक पण्डित ब्रह्मदत्त जिज्ञासु का जन्म जालंधर जिले के मल्लूपोता ग्राम में १४ अक्टूबर १८८२ को हुआ। इनके पिता का नाम रामदास तथा माता का नाम परमेश्वरी देवी था। जिज्ञासु जी ने संस्कृत का अध्ययन अष्टाध्यायी के प्रकाण्ड विद्वान स्वामी पूर्णानन्द से किया। व्याकरण में व्युत्पन्न होने के पश्चात् स्वामी सर्वदानन्द द्वारा स्थापित साधु आश्रम हरदुआगंज में उन्होंने आर्ष ग्रंथों का अध्ययन १९२० से प्रारम्भ किया। १९२१ में यह आश्रम गंडासिंह नाला अमृतसर में विरजानन्दाश्रम के नाम से स्थानान्तरित हो गया।

जनवरी १९३२ में मीमांसा दर्शन का विशिष्ट अध्ययन करने की दृष्टि से जिज्ञासु जी काशी आये। यहाँ उन्होंने महामहोपाध्याय पण्डित चिन्नस्वामी शास्त्री से उक्त दर्शन का गंभीर अध्ययन किया। १९३५ में वे काशी से लाहौर चले आये और रावी के तट पर शहादरे में छात्रों को अष्टाध्यायी, महाभाष्य, निरुक्त, वेद, दर्शन आदि का अध्ययन कराने लगे। देश विभाजन के पश्चात् जिज्ञासु जी काशी आये, और मोतिझील अजमतगढ़ पैलेस में पाणिनीय महाविद्यालय की स्थापना की। पूर्ववत् यहाँ पर संस्कृत व्याकरण तथा अन्य शास्त्रों का शिक्षण करने लगे। भारत के राष्ट्रपति ने संस्कृत विद्वान के रूप में उन्हें सम्मानित किया। २२ दिसम्बर १९६४ में वाराणसी में उनका निधन हुआ।
यमी

यमी सूर्य की कन्या, जिसकी माता का नाम संज्ञा था। इसके सगे भाई यम अथवा यमराज हैं।

यम तथा यमी एक साथ जुड़वाँ जन्मे थे और यमी का दूसरा नाम यमुना भी है। इन भाई-बहन की कथा विष्णुपुराण (३-२-४) एवं मार्कण्डेय पुराण (७४-४) पुराणों में सविस्तार वर्णित है। ऋग्वेद के अनुसार विवस्वान् के आश्वद्वय यम तथा यमी सरण्यु के गर्भ से हुए थे (१०। १४)। विवस्वान की कन्या यमी ने इंद्र के आदेश से शक्तिपुत्र पराशर के कल्याणार्थ दासराज के घर सत्यवती नाम से जन्म लिया (शिवपुराण)। इनकी कथा कूर्मपुराण में भी पाई जाती है।

यम द्वितीया के संबंध में एक दंतकथा है कि इसी दिन यम अपनी बहन यमी के यहाँ अतिथि होकर गए तो उन्होंने अपने भाई को एक विशेष पकवान (अवध में 'फरा') बनाकर खिलाया। यमराज इसे खाकर अपनी बहन पर परम प्रसन्न हुए और चलते समय उनसे वरदान माँगने को कहा। यमुना ने अंत में यही वर माँगा कि जो भी भाई बहन यमद्वितीया के दिन मेरे तट पर स्नान कर यही पकवान बनाकर खाएँ वे यमराज की यातना से मुक्त रहें।
पूर्वोत्तर परिषद

पूर्वोत्तर परिषद (एनईसी) भारत के पूर्वोत्तर क्षेत्र के आर्थिक और सामाजिक विकास के लिए बनी एक आधारभूत संस्था है। इसकी स्थापना संसदीय अधिनियम के तहत भारत की केन्द्र सरकार ने सन् 1971 में की। इसके सदस्य भारत के पूर्वोत्तर के आठ राज्य अरुणाचल प्रदेश, असम, मणिपुर, मेघालय, मिज़ोरम, नागालैण्ड, सिक्किम और त्रिपुरा हैं और इनके मुख्यमंत्री राज्य का प्रतिनिधित्व करते हैं। इसका मुख्यालय शिलांग में स्थित है एवं यह पूर्वोत्तर क्षेत्र विकास मंत्रालय (भारत सरकार) के अन्तर्गत आता है।

अंगूठाकार|352x352पिक्सेल|ज़ोनल परिषदों का भारत
सैयद शाहनवाज हुसैन

सैयद शाहनवाज हुसैन भारतीय जनता पार्टी के राष्ट्रीय प्रवक्ता हैं। वर्तमान में बिहार राज्य के उद्योग मंत्री है । 1968 में बिहार में सुपौल में जन्मे, उनके पास पटना और दिल्ली में इंजीनियरिंग में डिप्लोमा है। उन्होंने विलियम्स हाई स्कूल, सुपौल से अपने उच्च माध्यमिक पूरा किया। उनका घर शहर बज़ीगद्वार वारिसनगर था, समस्तीपुर के एक छोटे से गांव थे। शाहनवाज हुसैन रेनू शर्मा (हिंदू ब्राह्मण) से शादी की और उनके दो बेटे हैं। वह तीन बार लोकसभा सांसद (1999, 2006, 2009) और एक बार बिधानपरिषद सदस्य (2021 वर्तमान ) रह चुके हैं।

sir me aap se milna chata hu me mp se hu nandu maharaj me aap ka bhut bada fen hu pilz mujay aap ka mobail nbr chaiye mujay sir pilz pilz sir
रितु कुमार

रितु कुमार एक भारतीय महिला फैशन डिजाइनर हैं। वे एक ऐसी पहली महिला डिजाइनर हैं, जिन्होंने भारतीय संस्कृति को नए रूप में स्थापित कर अन्तराष्ट्रीय प्रसिद्धि पाई। उन के कपडे उच्चवर्ग के साथ-साथ मध्य वर्ग के लिये भी बने होते हैं। इन कपड़ों में वे रेशम, चमडा और कपास का उपयोग अधिक करती हैं। उन की इंब्राइडरी पारंपरिक होती है। 

पंजाब के अमृतसर में जन्मी रितु कुमार स्वभाव से नर्म, हंसमुख और असीम धैर्य की धनी हैं। उन्होने दिल्ली के लेडी इर्विन कालेज से स्नातक की उपाधि प्राप्त कर अमेरिका में उच्च शिक्षा पूरी की। 1960 में उन्होंने कोलकाता के एक छोटे शहर में 4 हैण्ड प्रिंटर्स और 2 ब्लाक्स की सहायता से यह उधोग मात्र 50 हजारे रूपये में शुरू किया। तब उन्हें पता नहीं था की यह उघोग इतना आगे बढेगा और उन्हें इतनी कामयाबी मिलेगी। आज पूरे भारत में उन की 34 और अमेरिका में 1 दूकान है। वे भारी परम्परा और संस्कृति को ध्यान में रख कर कपडे बनाती हैं। इसलिए उन के बनाए हुए 'ईवनिंग गाउन' अन्तराष्ट्रीय प्रतियोगताओं में हमेशा इनाम के हकदार होते हैं। 2000 में उन्हें किंगफिशर ग्रुप ऑफ इंडस्ट्रीज ने लाइफ टाइम अवार्ड से नवाजा।
लेव गुमिल्योव

right|thumb|300px|लेव गुमिल्योव
लेव गुमिल्योव (रूसी: Лев Никола́евич Гумилёв; अंग्रेजी:Lev Nikolayevich Gumilev ; 1 अक्टूबर 1912 – 15 जून 1992) सोवियत संघ के इतिहासकार, नृवैज्ञानिक और अनुवादक थे। 
इतिहासकार, भूगोलविद और कवि गुमिल्योव एक सर्वज्ञ विद्वान थे। संसार भर में मानिविकी विषयों के अध्ययन और चिंतन-मनन पर उन्होंने गहरी छाप छोड़ी।
मीना गणेश

मीना गणेश एक भारतीय महिला उद्यमी है। वे पोर्शिया मेडिकल के मुख्य कार्यकारी अधिकारी तथा भारत के घर-घर में स्वास्थ्य सेवाओं की प्रदाता हैं। उन्होने अपने पति कृष्णन गणेश के साथ मिलकर चार उद्यमशीलता उद्यम संचालित करती हैं। 

गणेश ने मद्रास विश्वविद्यालय से भौतिकी में स्नातक की डिग्री और भारतीय प्रबंधन संस्थान कोलकाता से एमबीए किया है। उन्होने अपना करियर एनआईआईटी से शुरू किया और प्राइसवाटरहाउसकूपर्स और माइक्रोसॉफ्ट से जुड़ीं। वर्ष 2000 में, उन्होने सॉफ्टबैंक पूंजी और न्यूज कॉर्प से धन से कस्टमर एसेट के नाम से एक कॉल सेंटर और बीपीओ कंपनी की सह स्थापना की। वर्ष 2002 में कस्टमर एसेट को आईसीआईसीआई बैंक ने अधिग्रहण कर लिया, जो बाद में, फर्स्टसोर्स के रूप में रिब्रांडेड हुआ। कस्टमर एसेट छोड़ने के बाद, वे मुख्य परिचालन अधिकारी के रूप में टेस्को में शामिल हो गईं। यहाँ पाँच साल के अपने कार्यकाल में उन्होने भारत में टेस्को के आईटी और बैक ऑफिस हब की स्थापना की। तत्पश्चात उन्होने अपने पति के द्वारा स्थापित एक ऑनलाइन ट्यूशन कंपनी टूटोर्विस्टा में सह प्रवर्तक के रूप में शामिल हुई और टेस्को छोड़ दिया। आगे चलकर पियर्सन एजुकेशन 2009 में टूटोर्विस्टा ने 76 प्रतिशत भागीदारी हासिल कर ली।

जुलाई 2013 में, मीना पोर्शिया मेडिकल नई दिल्ली में स्थित एक स्वास्थ्य फर्म के मुख्य कार्यकारी अधिकारी बनें, जहां वे वर्तमान में कार्यरत हैं।
राम सिंह ठाकुर

कप्तान राम सिंह ठाकुर (नेपाली: कप्तान राम सिंह ठकुरी 15 अगस्त 1914 – 15 अप्रैल 2002) भारत के स्वतंत्रता संग्राम सेनानी तथा संगीतकार एवं गीतकार थे। वे मूलतः नेपाल के थे। उन्होने आजाद हिन्द फौज में सेवा करते हुए उन्होने 'कदम-कदम बढ़ाए जा', 'शुभ सुख चैन' सहित अनेकों राष्ट्रभक्ति के गीतों की रचना की।

बाद में उन्होने उत्तर प्रदेश सशस्त्र सेना (पीएसी) के लिए भी काम किया तथा 'कांस्तेबुलरी बैण्ड' की स्थापना की।

राष्ट्रगान के वर्तमान संगीत मय घुन बनाने का श्रेय कैप्टन राम सिंह ठाकुर को जाता है
सफीदों विधानसभा निर्वाचन क्षेत्र, हरियाणा

सफीदों विधानसभा निर्वाचन क्षेत्र, हरियाणा हरियाणा के जींद जिले में स्थित एक विधान सभा क्षेत्र है। यह सोनीपत लोक सभा निर्वाचन क्षेत्र के अन्तर्गत आता है।
सफीदों, जींद जिले में एक तहसील मुख्यालय है। यह जींद से 35 किमी दूर पश्चिमी यमुना नहर की हंसी शाखा पर स्थित है। यहाँ पानीपत- जींद रेलवे लाइन से भी पहुंचा जा सकता है। इस क्षेत्र के कई अन्य शहरों, कस्बों और गांवों की तरह सफीदों की उत्पत्ति का संबंध भी प्रागैतिहासिक काल से है।

शास्त्रों के अनुसार सफीदों को सर्पदेवी या सर्पिदधि कहा जाता था जिसका उल्लेख महाभारत में भी मिलता है। इस बात का भी उल्लेख मिलता है कि ताक्सिलेस के नागाओं के साथ युद्ध के दौरान राजा परीक्षित की मृत्यु हो गई थी और जन्मेजय ने नागाओं को हराकर अपने पिता की मृत्यु का बदला लिया था। सर्पशास्त्र की परंपराओं का पालन करते हुए जन्मेजय ने जिस स्थान पर सांप का बलिदान दिया था उसे सर्पदेवी कहा गया जिसे आज हम सफीदों के नाम से जानते हैं।

इस नगर में तीन प्रागैतिहासिक धार्मिक केंद्र और नागेश्वर महादेव, नागदामिनी देवी और नागक्षेत्र के मंदिर भी हैं। इस क्षेत्र में खुदाई के दौरान इतिहासकारों को प्राचीन समय के मिट्टी के बर्तनों के कई टुकड़े मिले हैं। यह बात भी उजागर हुई है कि पूर्व हड़प्पन केल्कोलिथिक समय में एक कृषि समुदाय द्वारा इस क्षेत्र पर कब्जा कर लिया गया था।
नारनौल विधानसभा निर्वाचन क्षेत्र, हरियाणा

नारनौल विधानसभा निर्वाचन क्षेत्र, हरियाणा हरियाणा के महेंद्रगढ़ जिले में स्थित एक विधान सभा क्षेत्र है। यह भिवानी महेन्द्रगढ़ लोक सभा निर्वाचन क्षेत्र के अन्तर्गत आता है।

 == विधायक ==
इस क्षेत्र के वर्तमान विधायक [ प् रामबिलास शर्मा ] हैं।
पुनहाना विधानसभा निर्वाचन क्षेत्र, हरियाणा

पुनहाना विधानसभा निर्वाचन क्षेत्र, हरियाणा हरियाणा के नुुुह जिले में स्थित एक विधान सभा क्षेत्र है। यह गुुडगांव लोक सभा निर्वाचन क्षेत्र के अन्तर्गत आता है।

पुनहाना विधानसभा 2009 मे बना! 2009 से पहले ये नुह विधानसभा और फिरजपुर झिरका विधानसभा का अंग रहा! 2009 मे इनोलो के चौधरी मोहम्मद इलयास ने बसपा की दया भडाना को हराकर जीत हासिल की! 2014 मे रहीस खान मोहम्मद इलयास को हराकर विधायक बने! जाती समीकरण: ये मुस्लिम बहुल विधानसभा सीट हे 88 फीसदी मुस्लिम मतदाता हे! इस सीट पर चुनाव गोत्र पाल पर होतो हे, यदुवंशी छिरकलोत की वोट इसमे अधिक हे! छिरकलोत गोत्र की मतदाता ही जीत हार तय करते हे! इसके बाद सिंगारिया बडगुर्जर गोत्र आता हे इस गोत्र की 25 हजार वोट हे! पिनगवां और पुनहाना इसमे प्रमुख कस्बे हे! आबादी के हिसाब से सिंगार सबसे बडा गांव हे!
पलवल विधानसभा निर्वाचन क्षेत्र, हरियाणा

पलवल विधानसभा निर्वाचन क्षेत्र, हरियाणा हरियाणा के पलवल जिले में स्थित एक विधान सभा क्षेत्र है। यह फरीदाबाद लोक सभा निर्वाचन क्षेत्र के अन्तर्गत आता है।

|}
शीशराम ओला

शीशराम ओला (३० जुलाई १९२७ - १५ दिसम्बर २०१३) राजस्थान से भारतीय राजनीतिज्ञ थे। वो भारतीय राष्ट्रीय कांग्रेस से १५वीं लोकसभा के सांसद और केंद्रीय श्रम मंत्री थे।
__अनुभाग_सम्पादन_नहीं__
अंकित तिवारी

अंकित तिवारी (जन्म ६ मार्च १९९०) एक भारतीय संगीतकार एवं गायक हैं। उनको २०१३ में बनी आशिकी २ के गीत "सुन रहा है" के लिये बहुत प्रसिद्धि मिली।
स्वामी आनन्द

स्वामी आनन्द (1887 - 1976) एक सन्त, गाँधीवादी कार्यकर्ता तथा गुजराती लेखक थे। वे नवजीवन और यंग इण्डिया आदि गांधी के प्रकाशनों के प्रबन्धक थे। इनके द्वारा रचित एक रेखाचित्र "कुलकथाओ" के लिये उन्हें सन् १९६९ में साहित्य अकादमी पुरस्कार (गुजराती) से सम्मानित किया गया।<ref name="sahitya"></ref स्वामी आनंदने 'बर्फ के रास्ते बद्रीनाथ' पुस्तक लिखी थी।
हिन्दी नवजागरण

हिन्दी नवजागरण से अभिप्राय सन् १८५७ के प्रथम स्वतंत्रता संग्राम के बाद भारत के हिन्दी प्रदेशों में आये राजनैतिक, सामाजिक, सांस्कृतिक जागरण से है। हिन्दी-नवजागरण की सबसे प्रमुख विशेषता हिन्दी-प्रदेश की जनता में स्वातंत्र्य-चेतना का जाग्रत होना है। इसका पहला चरण स्वयं १८५७ का विद्रोह था। इसका दूसरा चरण भारतेन्दु हरिश्चन्द्र से शुरू हुआ और तीसरा चरण महावीर प्रसाद द्विवेदी से शुरू हुआ।

यह मान्‍यता तो बहुत पहले से प्रचलित रही है कि भारतेंदु हरिश्‍चन्द्र के उदय के साथ हिंदी में एक नए युग का आरम्भ हुआ, किन्तु इस नए युग को 'नवजागरण' नाम देने का श्रेय हिंदी में डॉ॰ रामविलास शर्मा को है। 

लब्धप्रतिष्ठ प्रगतिशील आलोचक डॉ. रामविलास शर्मा ने 'भारतेन्दु हरिश्चन्द्र और हिन्दी नवजागरण की समस्याएं' नामक अपने प्रसिद्ध ग्रन्थ में आधुनिक हिन्दी साहित्य के जनक भारतेन्दु हरिश्चन्द्र के जीवन और साहित्य-सम्बन्धी जीवन्त तत्त्वों को ऐसे रूप में प्रस्तुत किया है कि आज की अनेक समस्याओं का भी समाधान मिल सके। भारतेन्दु-युगीन हिन्दी नवजागरण की समस्याओं पर विस्तार से विचार करते हुए इस पुस्तक में यह प्रतिपादित किया गया है कि भारतेन्दु हिन्दी की जातीय परम्परा के संस्थापक हैं और मुख्यतः उनकी बताई हुई दिशा में चलकर ही हमारा साहित्य उन्नति कर सकेगा। पुरानी पत्र-पत्रिकाओं एवं दुर्लभ पुस्तकों में दबे पड़े अनेक महत्त्वपूर्ण तथ्यों को पहली बार प्रकाश में लाकर डॉ. शर्मा ने भारतेन्दु का सर्वथा मौलिक चित्र पुनर्निर्मित किया है, जो बहुतों के लिए चौंकाने वाला सिद्ध हो चुका है। दो अध्यायों में भारतेन्दु के नाटकों पर विस्तार से विचार करने के साथ, उनकी कविता, उपन्यास, आलोचना, निबन्धकला एवं पत्रकारिता का भी आलोचनात्मक परिचय दिया गया है। वास्तव में भारतेन्दु साहित्य सम्बन्धी सभी पक्षों की प्रामाणिक जानकारी के लिए यह अकेली पुस्तक पर्याप्त है। 

'महावीरप्रसाद द्विवेदी और हिंदी नवजागरण' (1977) नामक पुस्‍तक के द्वारा डॉ रामविलास शर्मा ने 'नवजागरण' की नहीं बल्कि 'हिंदी नवजागरण' की संकल्‍पना प्रस्‍तुत की। इससे पहले भारत में नवजागरण की चर्चा प्राय: 'बंगाल नवजागरण' के रूप में ही होती रही है।
सूचना-समाज

क्षत्रिय रावत राजपूत समाज विकास मंडल मुंबई महाराष्ट्र" 

जिस समाज में सूचना का सृजन, वितरण, उपयोग, एकीकरण आदि एक महत्वपूर्ण आर्थिक, राजनैतिक एवं सांस्कृतिक क्रियाकलाप बन चुका हो वह सूचना-समाज "क्षत्रिय रावत राजपूत समाज विकास मंडल मुंबई महाराष्ट्र" कहलाता है।
किरणपुंज रेखा

right|thumb|300px|फ्रांस के सिन्क्रोट्रान सोलिल (SOLEIL) की योजना: इसमें विशाल केन्द्रीय वलय (लाल रंग में चित्रित) में इलेक्ट्रान घूमते हैं और जहाँ वे अपने पथ से मोड़े जाते हैं वहाँ सिन्क्रोट्रान विकिरण निकालते हैं। यह सिन्क्रोट्रान आठ स्पर्शरेखीय बीमलाइनों में ले जाया जाता है जहाँ विभिन्न प्रकार के प्रयोग किए जाते हैं।
कण त्वरक के सन्दर्भ में किरणपुंज रेखा (बीमलाइन / beamline) से अभिप्राय किररणपुंज अथवा कणपुंज के गमनपथ से है जिसके अन्तर्गत किरणपुंज के मार्ग में आने वाले सभी अवयव (निर्वात नली/पाइप, विभिन्न प्रकार के चुम्बक, नैदानिक युक्तियाँ, प्रकाशीय युक्तियाँ आदि) भी सम्मिलित हैं। बीमलाइन प्रायः दो प्रकार की होती है- 
* रैखिक त्वरकों की सीधी रेखा जिसमें कण गमन करते हैं ; या 
* चक्रीय त्वरकों के किसी बिन्दु से आरम्भ होकर प्रायोगिक स्टेशन तक की सारी युक्तियों का समुच्चय (जैसे सिन्क्रोट्रॉन स्रोतों या साइक्लोट्रॉनों में)

बीमलाइनों का अन्त प्रायः एक प्रायोगिक स्टेशन के रूप में होता है जहाँ कणपुंज (particle beams) या सिन्क्रोट्रान से प्राप्त सिन्क्रोट्रान प्रकाश या स्पालेशन स्रोत से प्राप्त न्यूट्रान का उपयोग किया जाता है। यहाँ किए जाने वाले प्रयोग मुख्यतः पदार्थ विज्ञान, भौतिकी, रसायन, तथा आणविक जीवविज्ञान से सम्बधित होते हैं।
पीपाजी

पीपाजी (१४वीं-१५वीं शताब्दी) गागरोन के शाक्त राजा एवं सन्त कवि थे। वे भक्ति आंदोलन के प्रमुख संतों में से एक थे। गुरु ग्रंथ साहिब के अलावा २७ पद, १५४ साखियां, चितावणि व ककहारा जोग ग्रंथ इनके द्वारा रचित संत साहित्य की अमूल्य निधियां हैं। इन्हें पीपा बैरागी के नाम से भी जाना जाता है।
thumb|महान रामानंदी संत पीपा जी महाराज
थिओडर रूसो

right|thumb|300px|थिओडर रूसो
right|thumb|300px|Les chênes d'Apremont
पियर इतीने थिओडर रूसो (Pierre Étienne Théodore Rousseau ; 1812-1867) बार्बिज़न शैली का फ्रांस का चित्रकार था।
अलेक्सांदर कुप्रिन

right|thumb|250px|रूसी कहानीकार अलेक्सांदर कुप्रिन
अलेक्सांद्र इवानोविच कुप्रिन (रूसी : Алекса́ндр Ива́нович Купри́н ; 7 सितम्बर 1870 – 25 अगस्त 1938) प्रसिद्ध रूसी कहानी लेखक, विमान-चालक, अवेषक तथा साहसपूर्ण यात्री थे।
गुस्ताव फ्लोवेर

right|thumb|300px|युवावस्था में गुस्ताव फ्लोवेर
गुस्ताव फ्लोवेर (Gustave Flaubert ; फ्रांसीसी उच्चारण: [ɡystav flobɛʁ]; 12 दिसम्बर 1821 – 8 मई 1880)) फ्रेंच उपन्यासकार थे।
खमो

right|thumb|300px|खमो
खमो भारत, बर्मा और अंदमान के सागरतटीय दरारों में पाया जानेवाला एक छोटा सदाबहार पेड़ है जिसके छिलके में सब्जी अधिक होती है तथा जो चमड़ा सिझाने (टैनिंग) के काम आता है। इसके रंग से सूती कपड़े भी रंगे जाते हें। इसके फल खाने में सुस्वादु होते हैं। डालियों से निकली हुई जटाओं से एक प्रकार का नमक बनता है। इसे 'राई' भी कहते हैं।
रमेशचन्द्र मजुमदार

अध्यापक रमेशचन्द्र मजुमदार (१८८८- १९८०) भारत के प्रसिद्ध इतिहासकार थे। वे प्रायः 'आर सी मजुमदार' नाम से अधिक प्रसिद्ध हैं। उन्होने ने प्राचीन भारत के इतिहास पर बहुत कार्य किया। उन्होने भारत की स्वाधीनता के इतिहास पर भी बहुत कुछ लिखा है। उन्होने कहा था कि 1857 का विद्रोह "न तो पहला, न ही राष्ट्रीय, न ही स्वतंत्रता संग्राम था" 

1921 में वे ढाका विश्वविद्यालय में प्रोफेसर नियुक्त हुए। १९३६ से १९४२ तक वे इस विश्वविद्यालय के उपकुलपति रहे। १९५० में वे काशी हिन्दू विश्वविद्यालय के भारतविद्या महाविद्यालय के रेक्टर रहे। उन्होने शिकागो विश्वविद्यालय में भी शिक्षण कार्य किया। यूनेस्को के मानव इतिहास कमीशन के उपाध्यक्ष रहे। रामकृष्ण परमहंस तथा स्वामी विवेकानन्द के वे बड़े प्रशंसक थे

ऐतिहासिक व्याख्या-
डॉ मजूमदार ने अपने 10 खण्डों में प्रस्तावित History & culture of the Indian People में प्रकाशित “खंडो में प्रारम्भिक काल के महमूद कर आक्रमण तक का विवरण दिया है। स्वातंत्र्योत्तर भारतीय इतिहास लेखन में इसका महत्वपूर्ण स्थान है। इस पुस्तक में डॉ मजूमदार ने भारतीय इतिहास को तीन काल खंड में बांटा है। प्राचीन काल 1000 ई० तक, मध्य काल 1000 ई० से 1818 ई० तक तथा आधुनिक काल 1818 से आगे।
चर्मशोधन

दाएँ|अंगूठाकार|300px|गाय के अशोधित चर्म के एक भाग का अनुप्रस्थ काट चर्मशोधन (Tanning) वह प्रक्रिया है जो एक पूयकारी या सड़ने वाली जानवर की खाल को एक टिकाऊ सामग्री यानि चमड़े में बदल देती है। इस प्रक्रिया में टैनिन नाम के एक अम्लीय रसायनिक यौगिक का प्रयोग किया जाता रहा है जिसके नाम पर इस प्रक्रिया का नाम 'टैनिंग' पड़ा। इसको 'चमड़ा कमाना' भी कहते हैं। कमाने की प्रक्रिया के दौरान ही चमड़े को रंगा भी जा सकता है।
कमाने से खाल की प्रोटीन संरचना पूरी तरह बदल जाती है और वो फिर कभी वापस अपनी मूल अवस्था यानि कच्ची खाल नहीं बन सकती।

चर्मशोधन के कार्य का प्राथमिक चरण है- मृत पशु की खाल प्राप्त करना। इसके पश्चात् ही चर्मशोधन की परम्परागत प्रक्रिया प्रारंभ होती है। सद्द (ताजा) प्राप्त खाल को तीन से चार दिन तक धूप में सूखने के लिए लटका दिया जाता है। उसके बाद पानी से खाल की धुलाई की जाती है। पानी से अच्छी तरह धोने के बाद खाल को चूना मिले हुए पानी में डाल दिया जाता है। चूने को पानी में डालने के लिए सीमेंट की टंकी बनाकर उसमें १:५ अनुपात में चूना और पानी का विलयन बनाया जाता है। तीन चार घंटे तक प्रतिदिन इस विलयन में डालकर चमड़े को अच्छी प्रकार से पानी से भिगोया जाता है।

दाएँ|अंगूठाकार|300px|मोरोक्को के एक चर्मशोधक कारखाने का दृष्य
हिरण्यकेशि धर्मसूत्र

हिरण्यकेशिकल्प के 26 वें तथा 27 वें प्रश्नों की मान्यता धर्मसूत्र के रूप में है, किन्तु यह वास्तव में स्वतन्त्र कृति न होकर आपस्तम्ब धर्मसूत्र की ही पुनः प्रस्तुति प्रतीत होती है। अन्तर केवल इतना है कि आपस्तम्ब धर्मसूत्र के अनेक आर्ष प्रयोगों को इसमें प्रचलित लौकिक संस्कृत के अनुरूप परिवर्तित कर दिया गया। 
उदाहरण के लिए आपस्तम्ब 'प्रक्षालयति' और 'शक्तिविषयेण' सदृश शब्द हिरण्यकेशि धर्मसूत्र में क्रमशः 'प्रक्षालयेत्' और 'यथाशक्ति' रूप में प्राप्त होते हैं। सूत्रों के क्रम में भी भिन्नता है। आपस्तम्ब के अनेक सूत्रों को हिरण्यकेशि धर्मसूत्र में विभक्त भी कर दिया गया है। 

इस पर महादेव दीक्षितकृत 'उज्ज्वला' वृत्ति उपलब्ध है। संभवतः अभी तक इसका कोई भी संस्करण प्रकाशित नहीं हो सका है।
विली ब्रांट

right|thumb|300px|विली ब्राण्ट
विली ब्रांट (Willy Brandt ; जर्मन उच्चारण : [ˈvɪli ˈbʁant]; 18 दिसम्बर 1913 – 8 अक्टूबर 1992) जर्मनी के राजनयिक एवं राजनेता तथा वहाँ की समाजवादी लोकतांत्रिक पार्टी (Sozialdemokratische Partei Deutschlands, or SPD) के नेता थे। वे 1969 से 1974 तक फेडरल जर्मन रिपब्लिक के चांसलर थे। उन्हें १९७१ में शान्ति का नोबेल पुरस्कार दिया गया। 

उन्होंने हिटलर और यूरोप के दूसरे नाजियों के खिलाफ संघर्ष किया, पूरब और पश्चिम का मेल कराया और औद्योगिक तथा विकासशील देशों को एक मेज पर बिठाया। एक न्यायोचित दुनिया विली ब्रांट का सपना था।
हारीत धर्मसूत्र

https://web.archive.org/web/20160829055947/https://commons.wikimedia.org/wiki/File:Dharma_sutra.jpg

हारीत की मान्यता अत्यन्त प्राचीन धर्मसूत्रकार के रूप में है। बौधायन धर्मसूत्र, आपस्तम्ब धर्मसूत्र और वासिष्ठ धर्मसूत्रों में हारीत को बार–बार उद्धत किया गया है। हारीत के सर्वाधिक उद्धरण आपस्तम्ब धर्मसूत्र में प्राप्त होते हैं। तन्त्रवार्तिक* में हारीत का उल्लेख गौतम, वशिष्ठ, शंख और लिखित के साथ है। 
परवर्ती धर्मशास्त्रियों ने तो हारीत के उद्धरण पौनः पुन्येन दिये हैं, किन्तु हारीत धर्मसूत्र का जो हस्तलेख उपलब्ध हुआ है और जिसका स्वरूप 30 अध्यायात्मक है, उसमें इनमें से बहुत से उद्धरण नहीं प्राप्त होते हैं। 
धर्मशास्त्रीय निबन्धों में उपलब्ध हारीत के वचनों से ज्ञात होता है कि उन्होंने धर्मसूत्रों में वर्णित प्रायः सभी विषयों पर अपने विचार प्रकट किए थे। मनुस्मृति के व्याख्याकार कुल्लूक भट्ट के अनुसार हारीत धर्मसूत्र का प्रारम्भिक अंश इस प्रकार था –
: अथातो धर्मं व्याख्यास्यामः। श्रुतिप्रमाणकों धर्मः। श्रुतिश्च द्विविधा–वैदिकी तान्त्रिकी च।'* 

नासिक (महाराष्ट्र) जनपद के इस्मालपुर नामक स्थान पर हारीत धर्मसूत्र का एक हस्तलेख वामनशास्त्री को मिला था जिसमें 30 अध्याय हैं। यह अत्यन्त भ्रष्ट है और इसमें उद्धृतांश भी नहीं मिलते, इस कारण काणे प्रभृति मनीषियों ने इसकी प्रामाणिकता पर सन्देह व्यक्त किया है।
कुनहार नदी

:"ध्यान दें कि यह इसी से मिलते-जुलते नाम वाली कुनर नदी से बिलकुल अलग है"
कुनहार नदी (अंग्रेज़ी: Kunhar River, उर्दु: دریائے کنہار), जो नैन-सुख नदी (Nain-Sukh, نین سکھ) भी कहलाती है, पाकिस्तान के उत्तरी भाग में ख़ैबर-पख़्तूनख़्वा प्रान्त में बहने वाली एक १६६ किमी लम्बी नदी है। यह सिन्धु नदी के जलसम्भर का भाग है।
आर्थर लेवेलिन बाशम

आर्थर लेवेलिन बाशम (Arthur Llewellyn Basham ; 24 मई, 1914 – 27 जनवरी, 1986) प्रसिद्ध इतिहासकार, भारतविद तथा अनेकों पुस्तकों के रचयिता थे। १९५० और १९६० के दशक में 'स्कूल ऑफ ओरिएण्टल ऐण्ड अफ्रिकन स्टडीज' के प्रोफेसर के रूप में उन्होने अनेकों भारतीय इतिहासकारों को पढ़ाया, जिनमें आर एस शर्मा, रोमिला थापर तथा वी एस पाठक प्रमुख हैं।

इंग्लैंड में पैदा हुए और पले-बढ़े बाशम को मुख्यतः प्राचीन भारत की संस्कृति पर लिखी उनकी अत्यंत लोकप्रिय और कालजयी रचना द वंडर दैट वाज़ इण्डिया : अ सर्वे ऑफ़ कल्चर ऑफ़ इण्डियन सब-कांटिनेंट बिफ़ोर द कमिंग ऑफ़ द मुस्लिम्स (1954) के लिए जाना जाता है। इतिहास-लेखन में वस्तुनिष्ठता के पैरोकार बाशम ने किसी ऐतिहासिक निर्णय पर पहुँचने के पूर्व इतिहासकार के लिए आवश्यक दृष्टि पर प्रकाश डालते हुए अपने एक लेख में सुझाया है कि अपनी अभिधारणा सिद्ध करने के लिए इतिहासकार को बड़े पैमाने पर स्रोतों का प्रयोग करना चाहिए। लेकिन साथ ही उसे एक ऐसे बैरिस्टर की भूमिका से बचना भी चाहिए जिसका उद्देश्य केवल अपने पक्ष में फैसला करवाना होता है। बाशम हर ऐसी बात पर बल देने के पक्ष में नहीं थे जो इतिहासकार के तर्क को मजबूत बनाती हो या सर्वाधिक सकारात्मक आलोक में इसकी व्याख्या करती हो। न ही वे दूसरे पक्ष के सभी साक्ष्यों को दरकिनार करने की कोशिश करते थे। वस्तुतः, बाशम इस मान्यता में विश्वास रखते थे कि इतिहासकार की दृष्टि बैरिस्टर की नहीं जज की तरह होनी चाहिए, एक ऐसे जज की जो अपना निर्णय सुनाने से पहले सभी पक्षों को नज़र में रखते हुए बिना किसी पक्षपात के एक वस्तुनिष्ठ निष्कर्ष पर पहुँचता है।
अरिजीत सिंह

अरिजीत सिंह (बंगाली;অরিজিৎ সিং) जन्म २५ अप्रैल १९८७) एक भारतीय पार्श्व गायक हैं। इनका जन्म पश्चिम बंगाल के मुर्शिदाबाद में हुआ था। इन्होंने अपने कैरियर की शुरुआत २००५ में एक वास्तविक कार्यक्रम "फेम गुरुकुल" से की थी। इनका नाम जब प्रसिद्ध हुआ जब इन्होंने २०१३ में आशिकी 2 फ़िल्म में तुम ही हो गाना गाया था। इस कारण इनको ५९वां फ़िल्मफ़ेयर पुरस्कार में सबसे अच्छा पुरुष गायक चुना गया था। इनके अलावा इन्होंने किल दिल में भी ऐसा ही गाना गाया था जो "सजदे" नाम था। जनवरी २०१६ में ६१वां फ़िल्मफ़ेयर पुरस्कार इनका "सूरज डूबा है" गाना जो रॉय फ़िल्म में गाया था इन्हें सबसे अच्छा गाना चुना गया। इन्हें वर्ष 2018 में रोके न रुके नैना गाने के लिए भी फ़िल्म फ़ेयर अवार्ड दिया गया है और फ़िल्म राज़ी में ए वतन के लिए 2019 में best male singer award मिला, सिंह का संगीत कैरियर तब शुरू हुआ जब उनके गुरु राजेंद्र प्रसाद हजारी ने महसूस किया कि "भारतीय शास्त्रीय संगीत एक मरती हुई परंपरा थी", उन्होंने जोर देकर कहा कि वह अपने गृहनगर छोड़ दें और 18 साल की उम्र में रियलिटी शो फेम गुरुकुल (2005) में भाग लें। उन्होंने कार्यक्रम के फाइनल में प्रवेश किया लेकिन दर्शकों के मतदान से बाहर हो गए, छठे स्थान पर रहे। वे एक बेहतरीन गायक हैं।
नागरिक राष्ट्रवाद

नागरिक राष्ट्रवाद, जिसे उदारवादी राष्ट्रवाद भी कहा जाता हैं, राजनीतिक दार्शनिकों द्वारा पहचाना गया एक प्रकार का राष्ट्रवाद हैं, जो गैर-अज्ञातव्यक्तिभीति युक्त राष्ट्रवाद के एक रूप में विश्वास रखता हैं, जो आज़ादी, सहिष्णुता, समानता और वैयक्तिक अधिकार जैसे मूल्यों के संगत हैं।

श्रेणी:नागरिक समाज
श्रेणी:सामुदायिक निर्माण
श्रेणी:राष्ट्रवाद
श्रेणी:राजनीतिक दर्शन
न्यायालयिक अर्थशास्त्र

फोरेंसिक अर्थशास्त्र के राष्ट्रीय संघ द्वारा न्यायालयिक अर्थशास्त्र या फोरेंसिक अर्थशास्त्र की निम्नलिखित परिभाषा दी गयी है-
: " न्यायालयिक अर्थशास्त्र वह वैज्ञानिक विषय है जो अर्थशास्त्र के सिद्धान्तों एवं विधियों को न्यायिक मामलों में उपयोग करता है। 

फोरेंसिक अर्थशास्त्र मे शामिल कुछ चीजें ये हैं-

*निजी और वाणिज्यिक मुकदमेबाजी में आर्थिक नुकसान की गणना।
*इस तरह के भेदभाव का सांख्यिकीय विश्लेषण, अविश्वास विवादों में बाजार की शक्ति का विश्लेषण, और धोखाधड़ी का पता लगाने के रूप में दायित्व का विश्लेषण।
*इस तरह के सार्वजनिक नीति विश्लेषण, और व्यापार, संपत्ति, और परिसंपत्ति मूल्य निर्धारण के रूप में कानूनी समीक्षा के अधीन अन्य मामलों।
दुख़्तरान-ए-मिल्लत

दुख़्तरान-ए-मिल्लत (अर्थ: राष्ट्र की बेटियाँ) कश्मीर में इस्लामी क़ानून स्थापित करने के लिए और भारत से एक अलग राष्ट्र स्थापित करने के लिए, कश्मीरी महिलाओं का एक जिहादी संगठन है। भारत द्वारा यह संगठन को आतंकवादी घोषित किया गया है। 

समूह की स्थापना 1987 में की गई थी, और आसिया अंद्राबी इसकी अगवाई कर रही है, जो अपने आप को एक "इस्लामी नारीवादी" मानती है।
रुमटेक मठ

right|thumb|300px|रुमटेक मठ
रुमटेक मठ (तिब्बती: རུམ་ཐེག་དགོན་པ / रुम'थेग'दगोन'प) सिक्किम की राजधानी गान्तोक के निकट स्थित एक बौद्ध बिहार (गोम्पा) है। इसे 'धर्मचक्र केन्द्र' भी कहते हैं।
आंतरिक रक्तस्राव

जब वाहिका तंत्र से निकलकर रक्त, शरीर गुहा (शरीर के अन्दर ही) जाकर नष्ट होता है तो उसे आंतरिक रक्तस्राव (Internal bleeding या internal hemorrhage) कहते हैं।
यह एक गंभीर चिकित्सीय आपातस्थिति है और गंभीरता की सीमा इस बात पर निर्भर करता है कि रक्त ह्रास की दर क्या है और रक्तस्राव कहाँ (जैसे हृदय, मस्तिष्क, पेट, फेफड़े) हो रहा है। अगर उचित चिकित्सा उपचार जल्दी प्राप्त नहीं हुआ तो इसके कारण मृत्यु या पूर्णहृद्रोध हो सकता है।
अक्रे नदी

अंगूठाकार|अफ्रीका की नदियाँ और अक्रे नदी
अक्रे (Acre River) ब्राजील की एक नदी है जो बोलिविया तक ब्राजील को अलग करती है। आगे जाकर पर यह पुरुस नदी (purus) में मिल जाती है। इसकी लम्बाई ६८० किमी है।
अमेरिकी साम्राज्यवाद

अंगूठाकार|वर्ष २००७ में विश्व भर में अमेरिका के सैनिक अड्डे

संयुक्त राज्य अमेरिका का दूसरे देशों के ऊपर आर्थिक, सैनिक तथा सांस्कृतिक प्रभाव अमेरिकी साम्राज्यवाद (American imperialism) कहलाता है। यही प्रभाव अमेरिका के विदेशी भूक्षेत्रों में वृद्धि के रूप में भी दिखायी पड़ती है।
रोम मार्च

अंगूठाकार|रोम की ओर मार्च करते फासिस्त पार्ती के लोग
इटली के तानाशाह बेनिटो मुसोलिनी की राष्ट्रीय फासिस्ट पार्टी ने २२ से २९ अक्टूबर १९२२ तक काली शर्ट पहनकर एक मार्च निकाला जिसे रोम मार्च () कहते हैं। इसी मार्च के परिणामस्वरूप फासिस्ट पार्टी, इटली की सत्ता हथियाने में सफल रही।
अलक्ष्मी

अलक्ष्मी, लक्ष्मी की बड़ी बहन हैं। समुद्रमंथन के समय कालकूट के बाद इनका प्रादुर्भाव हुआ। यह वृद्धा थी और इसके केश पीले, आंखें लाल तथा मुख काला था। देवताओं ने इसे वरदान दिया कि जिस घर में कलह हो, वहीं तुम रहो। हड्डी, कोयला, केश तथा भूसी में वास करो। कठोर असत्यवादी, बिना हाथ मुँह धोए और संध्या समय भोजन करनेवालों तथा अभक्ष्य-भक्षियों को तुम दरिद्र बना दो। लक्ष्मी से पूर्व इसका आविर्भाव हुआ था अत: विष्णु से लक्ष्मी का विवाह होने के पूर्व इसका ज्येष्ठा का विवाह उद्दालक ऋषि से करना पड़ा (पद्मपुराण, ब्रह्मखंड)। लिंगपुराण (२-६) के अनुसार अलक्षमी का विवाह दु:सह नामक ब्राह्मण से हुआ और उसके पाताल चले जाने के बाद यहा अकेली रह गई। सनत्सुजात संहिता के कार्तिक माहात्म्य में लिखा है कि पति द्वारा परित्यक्त होने पर यह पीपल वृक्ष के नीचे रहने लगीं। वहीं हर शनिवार को लक्ष्मी इससे मिलने आती हैं। अत: शनिवार को पीपल लक्ष्मीप्रद तथा अन्य दिन स्पर्श करने पर दारिद्रय देनेवाला माना जाता है।

श्रेणी:पौराणिक पात्र
मिज़ोरम का इतिहास

मिज़ोरम का इतिहास मूलतः भारत के पूर्वोत्तर इलाके में स्थित मिज़ोरम राज्य में बदलावों का संकलन हैं। यह इतिहास चीन लोगों का हैं, जो बर्मा के चिन राज्य से भारत आएँ।
श्रेणी:मिज़ोरम
भारतीय स्वतन्त्रता आन्दोलन

भारतीय स्वतन्त्रता आन्दोलन राष्ट्रीय एवम् क्षेत्रीय आह्वानों, उत्तेजनाओं एवम् प्रयत्नों से प्रेरित, भारतीय राजनैतिक संगठनों द्वारा संचालित अहिंसावादी और सैन्यवादी आन्दोलन था, जिनका एक समान उद्देश्य, अंग्रेजी शासन से भारतीय उपमहाद्वीप को मुक्त करना था। इस आन्दोलन का आरम्भ १८५७ में हुए सिपाही विद्रोह को माना जाता है। जिसमें स्वाधीनता के लिए हजारों लोगों की जान गई। भारतीय राष्ट्रीय कांग्रेस ने १९२९ के लाहौर अधिवेशन में अंग्रेजों से पूर्ण स्वराज की माँग की।
<!--
इन्साइक्लोपीडिया सिंधियाना

इन्साइक्लोपीडिया सिंधियाना (सिन्धी : انسائيڪلوپيڊيا سنڌيانا‎), सिन्धी भाषा में प्रकाशित सामान्य ज्ञान का विश्वकोश है। इसमें सिन्ध से सम्बन्धित विविध विषयों को विशेष रूप से महत्व दिया गया है। इसका प्रकाशन सिन्धी भाषा प्राधिकरण (Sindhi Language Authority) ने किया है। कुल १५ भागों में इसको प्रकाशित करने की योजना है जिसमें से ८ भाग प्रकाशित हो चुके हैं। 

इसकी लगभग ८०% सामग्री सिन्ध से सम्बन्धित है।
श्याम बिहारी जायसवाल

"श्याम बिहारी जायसवाल" (जन्म १ अक्टूबर १९७६) भारतीय जनता पार्टी के एक नेता हैं और वर्त्तमान में भारत के राज्य छत्तीसगढ़ में मनेन्द्रगढ़ के विधायक हैं। इसके पूर्व वे १९ फरवरी २०१० से २० दिसंबर २०१३ तक कोरिया ज़िले के खडगवा जनपद पंचायत के जनपद उपाध्यक्ष के रूप में कार्यरत थे।

श्रेणी:भारतीय राजनीतिज्ञ
हनुमान सागर

हनुमान सागर एक छोटा सा गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।

हनुमान सागर गांव के ज्यादातर लोग खेती पर निर्भर करते है इस कारण रोजगार का साधन ही यही है।

२०११ की भारतीय राष्ट्रीय जनगणना के अनुसार गांव की जनसंख्या ७७६ है।
सौवीर

सौवीर प्राचीन भारत का एक राज्य था जिसका उल्लेख महाभारत में हुआ है। महाभारत आदि पर्व के अनुसार यह सिंधु अथवा सिंधु नदी के आसपास लगे प्रदेश का नाम था, जहाँ का राजा विपुल, अर्जुन द्वारा मारा गया था। जयद्रथ को सिन्धुदेश, सौवीर और शिवि का राजा बताया गया है। महाभारत के अश्वमेघिक पूर्व में वर्णन है कि श्रीकृष्ण हस्तिनापुर से जब द्वारका जा रहे थे तो उन्हें रास्ते में बालू, धूल व काँटों वाला मरुस्थल (मरुभूमि) का रेगिस्तान पड़ा था। महाभारत के वन पूर्व में इस भू-भाग को सिंधु-सौवीर कहकर सम्बोधित किया गया है। महाभारत के समापर्व के अध्याय ३२ में वर्णित है कि पाण्डु पुत्र नकुल ने अपने पश्चिम दिग्विजय में मरुभूमि, सरस्वती की घाटी, सिंध आदि प्रांत को विजित कर लिया था। मरुभूमि आधुनिक माखाड़ का ही विस्तृत क्षेत्र है।

सराइकी शब्द सम्भवतः 'सौवीर' से ही व्युत्पन्न है।
चाँदपुर सदर उपज़िला

चाँदपुर उपजिला, बांग्लादेश का एक उपज़िला है, जोकि बांग्लादेश में तृतीय स्तर का प्रशासनिक अंचल होता है (ज़िले की अधीन)। यह  चट्टग्राम विभाग के चाँदपुर ज़िले का एक उपजिला है, जिसमें, ज़िला सदर समेत, कुल 8 उपज़िले हैं, और मुख्यालय  चाँदपुर सदर उपज़िला है। यह बांग्लादेश की राजधानी ढाका से दक्षिण-पूर्व की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
हेस्नाम कन्हाईलाल

हेस्नाम कन्हाईलाल (17 जनवरी 1941 – 6 अक्तूबर 2016)मणिपुर से एक प्रसिद्ध भारतीय रंगमंच निर्देशक थे। वे ‘कलाक्षेत्र मणिपुर’ के संस्थापक-निदेशक थे। ‘मेमायर्स ऑफ अफ्रीका’, ‘कर्ण’, ‘पेबेट’ ‘डाकघर’, ‘अचिन गायनेर गाथा’ तथा ‘द्रोपदी’ आदि उनकी चर्चित नाट्य प्रस्तुतियां हैं। महाश्वेता देवी की कहानी पर आधारित उनकी प्रस्तुति द्रोपदी अत्यंत प्रशंसित और विवादित रही है। 
उन्हें वर्ष 1985 में संगीत नाटक अकादमी, वर्ष 2004 में पद्मश्री तथा वर्ष 2016 में पद्मभूषण से सम्मानित किया गया था। वे संगीत नाटक अकादमी के फेलो भी थे। उन्होंने अपने जीवनकाल में भारतीय रंगमंच की विविधिता को समृद्ध किया है। उनकी मृत्यु 6 अक्टूबर, 2016 को मणिपुर की राजधानी इम्फालमें हो गयी।
फ़ोर्स 2

फ़ोर्स 2 एक भारतीय फ़ुल्म है, जिसका निर्देशन अभिनय दियोने किया है। इस फ़िल्ममे जॉन अब्राहम और सोनाक्षी सिन्हा मुख्य किरदारमे है। 
*
एक्सोमार्स ट्रेस गैस आर्बिटर

एक्सोमार्स ट्रेस गैस आर्बिटर या टीजीओ (ExoMars Trace Gas Orbiter या TGO) यूरोपीय अंतरिक्ष एजेंसी (ईएसए) और रूसी संघीय अंतरिक्ष एजेंसी (रोसकॉस्मोस) के बीच एक सहयोगी परियोजना है। यूरोपीय नेतृत्व के हिस्से के रूप में एक वातावरण अनुसंधान ऑरबिटर और श्चियापारेल्ली प्रदर्शन लैंडर 2016 में एक्सोमार्स परियोजना के रूप में भेजा जाने वाला अभियान है। यह अंतरिक्ष यान 19 अक्टूबर 2016 15:24 यु.टी.सी पर मंगल पर पंहुचा।
श्चियापारेल्ली ईडीएम लैंडर

श्चियापारेल्ली ईडीएम लैंडर (Schiaparelli EDM lander) एक्सोमार्स परियोजना का एंट्री, डिसेंट और लैंडिंग प्रदर्शक मॉड्यूल (ईडीएम) है। यह मंगल ग्रह की सतह पर उतरने के लिए आवश्यक प्रौद्योगिकी विकसित करने में यूरोपीय अंतरिक्ष एजेंसी और रूस की रोसकॉस्मोस मदद करेगा।

इसे एक्सोमार्स ट्रेस गैस आर्बिटर के साथ 14 मार्च 2016, 09:31 यु.टी.सी पर लांच किया गया था। यह एक्सोमार्स ट्रेस गैस आर्बिटर से योजनानुसार 16 अक्टूबर 2016 14:42 जीएमटी पर मंगल पर पहुचने से 3 दिन पहले ही अलग हो गया तथा मंगल की सतह पर 19 अक्टूबर 2016 को पंहुचा। लैंडर अपने साथ एक बिना चार्ज होने वाली बैटरी ले के गया है। जिसके द्वारा यह मंगल पर 2 से 4 सोल्स तक गुजर सकता है। लेकिन यह 19 अक्टूबर 2016 को सॉफ्ट लैंड होने के बजाये मंगल पर क्रैश लैंड हुआ पंहुचा और इस अभियान का अंत हुआ। नासा ने इसकी क्रैश साइट की कुछ तस्वीर जारी की है।
शौर्य स्मारक

शौर्य स्मारक (The War Memorial), जो भोपाल शहर के केंद्र में अरेरा पहाड़ी पर स्थित है, भारत के अमर शहीदों की युद्ध तथा शौर्य गाथाओं की आम जनता को अनुभूति कराने हेतु भारत के प्रधान मंत्री नरेन्द्र मोदी द्वारा १४ अक्टूबर २०१६ को देश को समर्पित किया गया। पर्यटन की दृष्टि से अब यह भोपाल का ही नहीं बल्कि भारत का एक महत्वपूर्ण स्थल बन गया है।

भोपाल स्थित शौर्य स्मारक के सौन्दर्य, स्वच्छता तथा सुरक्षा को ध्यान में रखते हुए छोटे से प्रवेश शुल्क का प्रावधान किया गया है जो मिलने वाले आनंद की तुलना में कुछ भी नहीं है। हालांकि सैनिकों, भूतपूर्व सैनिकों तथा उनके परिवार वालों सम्मान देते हुए यहाँ निःशुल्क प्रवेश दिया जाता है। शौर्य स्मारक का रख-रखाव भोपाल स्थित भारतीय सेना व मध्य प्रदेश प्रशासन द्वारा किया जाता है। प्रवेश समय दोपहर १२:०० से शाम ७:०० तक है तथा बुधवार को अवकाश है।
आईसीसी विश्व क्रिकेट लीग

आईसीसी विश्व क्रिकेट लीग (एसोसिएट या संबद्ध स्थिति का) टेस्ट दर्जा बिना राष्ट्रीय टीमों के लिए अंतरराष्ट्रीय एक दिवसीय क्रिकेट टूर्नामेंट के एक श्रृंखला है, अंतरराष्ट्रीय क्रिकेट परिषद द्वारा किया जाता है। आईसीसी के सभी सहयोगी और संबद्ध सदस्यों लीग प्रणाली है, जो डिवीजनों के बीच एक संवर्धन और निर्वासन संरचना सुविधाओं में प्रतिस्पर्धा करने के लिए पात्र हैं। लीग प्रणाली के दो मुख्य उद्देश्य हैं: विश्व कप है कि सभी सहयोगी और संबद्ध सदस्यों द्वारा पहुँचा जा सकता है के लिए एक योग्यता प्रणाली प्रदान करते हैं और अंतरराष्ट्रीय एक दिवसीय इसी तरह के मानकों की टीमों के खिलाफ मैच खेलने के लिए इन पक्षों के लिए एक अवसर के रूप में करने के लिए।

उद्घाटन आईसीसी विश्व क्रिकेट लीग 2007-09 में टीमें 2007 विश्व कप के लिए योग्यता टूर्नामेंट में उनके प्रदर्शन के आधार पर डिवीजनों में आवंटित किए गए थे; डिवीजन वन में छह प्रारंभिक टीमों टीमों कि 2007 के विश्व कप के लिए योग्य थे। प्रारंभिक श्रृंखला क्षेत्रीय क्वालिफायर और 2007 में एक प्रथम श्रेणी के साथ शुरू हुआ, और 2009 आईसीसी विश्व कप क्वालीफायर के साथ समाप्त हो गया। इस स्तर पर, वहाँ केवल पाँच डिवीजनों थे।
दूसरे चक्र तीन अतिरिक्त डिवीजनों के साथ 2009 में शुरू हुआ।
मैक्रोपोडीडाए

मैक्रोपोडीडाए (macropodidae) धानीप्राणी (मारसूपियल​) जानवरों का एक बड़ा जीववैज्ञानिक कुल है। यह कभी-कभी कंगारू कुल भी कहलाता है क्योंकि कंगारू की सभी जातियाँ इसी कुल की सदस्य हैं। इनके अलावा वालाबी, वृक्ष-कंगारू, क्वोका, इत्यादि भी इसी कुल के अंतर्गत हैं। मैक्रोपोडीडाए के सदस्य मैक्रोपोड (macropod) कहलाते हैं। यह प्राणी ऑस्ट्रेलिया, नया गिनी और आसपास के द्वीपों पर रहते हैं। 

ऑस्ट्रेलिया पर यूरोपीय क़ब्ज़े से पहले यहाँ ६५ मैक्रोपोड जातियाँ मिलती थीं लेकिन तब से ६ विलुप्त हो चुकी हैं और ११ की संख्य बहुत घट चुकी है। इस से पहले, मैक्रोपोड की कुछ ऐसी भी जातियाँ थी जो उस महाद्वीप पर ऑस्ट्रेलियाई आदिवासी लोगों के आगमन के बाद विलुप्त हो गई।
स्वकोप नदी

स्वकोप नदी नामीबिया के पश्चिमी भाग में पायी जाने वाली एक आतंरिक प्रमुख नदी है।
मंगला राय

मंगला राय (1916 - 24 जून, 1976) भारत के एक प्रसिद्ध पहलवान थे।
मंगला राय का जन्म उत्तर प्रदेश के गाजीपुर जनपद के जोगा मुसाहिब गांव में सन् 1916 के क्वार महीने में हुआ था। उनके पिता का नाम रामचंद्र राय था। रामचंद्र राय और उनके छोटे भाई राधा राय अपने जमाने के मशहूर पहलवान थे। उन्ही की तरह मंगला राय और उनके छोटे भाई कमला राय ने भी कुश्ती में काफी नाम और यश प्राप्त किया। रामचंद्र राय और राधा राय दोनों अपने जवानी के दिनों में जीविकोपार्जन के चलते म्यांमार (बर्मा) के रंगून में रहते थे जहाँ दोनों एक अखाड़े में रोजाना अभ्यास और कसरत करते थे। दोनो भाइयों में राधा राय ज्यादा कुशल पहलवान थे और उन्होंने ही अपने दोनों भतीजों को कुश्ती की पहली तालीम दी और दाव-पेंच के गुर सिखाए।
अंकीय इलेक्ट्रॉनिकी

अंकीय इलेक्ट्रॉनिकी या डिजिटल इलेक्ट्रॉनिक्स इलेक्ट्रॉनिक्स की एक शाखा है जिसमें विद्युत संकेत अंकीय होते हैं। अंकीय संकेत बहुत तरह के हो सकते हैं किन्तु बाइनरी डिजिटल संकेत सबसे अधिक उपयोग में आते हैं। शून्य/एक, ऑन/ऑफ, हाँ/नहीं, लो/हाई आदि बाइनरी संकेतों के कुछ उदाहरण हैं। जबसे एकीकृत परिपथों (इन्टीग्रेटेड सर्किट) का प्रादुर्भाव हुआ है और एक छोटी सी चिप में लाखों करोंड़ों इलेक्ट्रॉनिक युक्तियाँ भरी जाने लगीं हैं तब से डिजिटल इलेक्ट्रॉनिक बहुत महत्वपूर्ण हो गयी है। आधुनिक व्यक्तिगत कम्प्यूटर (पीसी) तथा सेल-फोन, डिजिटल कैमरा आदि डिजिटल इलेक्ट्रॉनिकी की देन हैं।

लकडी की तख्ती पर हाथ से बुनी हुई एक [[द्विआधारी घड़ी]]
अंगूठाकार|दाएँ|एक औद्योगिक अंकीय नियंत्रक
इनटेल 80486DX2 [[माइक्रोप्रोसेसर]]

अंकीय इलेक्ट्रॉनिकी, या सूक्ष्माड़विक आंकिक पद्धति ऐसी प्रणाली है जो विद्युत संकेतों को, रेखीय स्तर के एक निरंतर पट्टियों के बजाए एक अलग अलग पट्टियों की श्रृंखला के रूप में दर्शाती है। इस पट्टी के सभी स्तर संकेतों की एक ही अवस्था को दर्शाते हैं। संकेतो की इस पृथकता की वजह से निर्माण सहनशीलता के काऱण रेखीय संकेतो के स्तर में आये अपेक्षाकृत छोटे बदलाव अलग आवरण नहीं छोड़ते है। जिसके परिणाम स्वरुप संकेतो की अवस्था को महसूस करने वाला परिपथ इन्हे नजरअंदाज कर देता है।

ज्यादातर मामलों में संकेतो की अवस्था की संख्या दो होती है और इन दो अवस्थाओं को दो वोल्टेज स्तरों द्वारा दर्शाया जाता है: प्रयोग में आपूर्ति वोल्टेज के आधार पर एक व दूसरा (आमतौर पर "जमीनी" या शून्य वोल्ट के रूप में कहा जाता है)| 1 उच्च स्तर पर होता है व 0 निम्न स्तर पर। अक्सर ये दोनों स्तर "लो" और "हाई" के रूप में प्रतिनिधित्व करते हैं।

आंकिक तकनीक का मूल लाभ इस तथ्य पर आधारित है कि संकेतो की एक सतत श्रृंखला को पुनरुत्पादित करने के बजाए, इलेक्ट्रॉनिक उपकरण को संकेतो की ० या १ जैसे किसी ज्ञात अवस्था में भेजना ज्यादा आसान होता है।

डिजिटल इलेक्ट्रॉनिक्स आम तौर पर लॉजिक गेट्स के वृहद संयोजन व बूलियन तर्क प्रकार्य के सरल इलेक्ट्रोनिक्स से बनाया जाता है।
स्क्वायर एनिक्स यूरोप

स्क्वायर एनिक्स लिमिटेड (), जो कि स्क्वायर एनिक्स यूरोप () के रूप में कारोबार कर रही है, पूरी तरह स्क्वायर एनिक्स के स्वामित्व वाली ब्रिटिश वीडियो गेम सॉफ्टवेयर प्रकाशक है। स्क्वायर एनिक्स यूरोप, मूल रूप से अब बंद एडोस पीएलसी थी, जब यह एडोस समूह कंपनियों की नियंत्रक कंपनी थी, यूनाइटेड किंगडम वीडियो गेम प्रकाशक एडोस इंटरएक्टिव सहित। 

22 अप्रैल 2009 को प्रभाव में आए स्क्वायर एनिक्स द्वारा सफल अधिग्रहण के बाद, एडोस के शेयर आधिकारिक तौर पर 21 अप्रैल 2009 को अधिग्रहण से एक दिन पहले खत्म कर दिये गए। नाम एडोस पीएलसी, एडोस समूह के इस पुनर्गठन के बाद इस्तेमाल किया जाना समाप्त हो गया। जिसके उपरांत सभी पिछले स्क्वायर एनिक्स और एडोस इंटरएक्टिव के तहत प्रकाशित किया गई एडोस संपत्तियाँ स्क्वायर एनिक्स यूरोप का एक भाग बन गए।
एडमॉन्टन एस्किमोस

thumb|right|200px|एडमॉन्टन एस्किमोस टीम का लोगो

एडमॉन्टन एस्किमोस, एक प्रसिद्ध कैनेडियन फुटबॉल टीम है, जो एडमॉन्टन में आधारित है। वे कैनेडियन फुटबॉल लीग में खेलते हैं।
कैलगरी स्तेमपेड्रस

thumb|right|200px|कैलगरी स्तेमपेड्रस टीम का लोगो

कैलगरी स्तेमपेड्रस, एक प्रसिद्ध कैनेडियन फुटबॉल टीम है, जो कैलगरी में आधारित है। वे कैनेडियन फुटबॉल लीग में खेलते हैं।
सास्केचवान रफराइडर्स

thumb|right|200px|सास्केचवान रफराइडर्स टीम का लोगो

सास्केचवान रफराइडर्स, एक प्रसिद्ध कैनेडियन फुटबॉल टीम है, जो रेजिना में आधारित है। वे कैनेडियन फुटबॉल लीग में खेलते हैं।
विन्निपेग ब्लू बॉम्बर्स

thumb|right|200px|विन्निपेग ब्लू बॉम्बर्स टीम का लोगो

विन्निपेग ब्लू बॉम्बर्स, एक प्रसिद्ध कैनेडियन फुटबॉल टीम है, जो विन्निपेग में आधारित है। वे कैनेडियन फुटबॉल लीग में खेलते हैं।
हैमिल्टन टाइगर-कैटस

thumb|right|200px|हैमिल्टन टाइगर-कैटस टीम का लोगो

हैमिल्टन टाइगर-कैटस, एक प्रसिद्ध कैनेडियन फुटबॉल टीम है, जो हैमिल्टन में आधारित है। वे कैनेडियन फुटबॉल लीग में खेलते हैं।
मॉन्ट्रियल अलॉतेस

thumb|right|200px|मॉन्ट्रियल अलॉतेस टीम का लोगो

मॉन्ट्रियल अलॉतेस, एक प्रसिद्ध कैनेडियन फुटबॉल टीम है, जो मॉन्ट्रियल में आधारित है। वे कैनेडियन फुटबॉल लीग में खेलते हैं।
ओटावा रेडब्लैकस

thumb|right|200px|ओटावा रेडब्लैकस टीम का लोगो

ओटावा रेडब्लैकस, एक प्रसिद्ध कैनेडियन फुटबॉल टीम है, जो ओटावा में आधारित है। वे कैनेडियन फुटबॉल लीग में खेलते हैं।
टोरंटो अर्गोनाउटस

thumb|right|200px|टोरंटो अर्गोनाउटस टीम का लोगो

टोरंटो अर्गोनाउटस, एक प्रसिद्ध कैनेडियन फुटबॉल टीम है, जो टोरंटो में आधारित है। वे कैनेडियन फुटबॉल लीग में खेलते हैं।
अकोस

"अकोस"श्रीकृष्णजी की नगरी मथुरा का एक छोटा सा सुरम्य गावं है। ब्रजक्षेत्र के सुदूर ग्रामीण अंचल में स्थित अकोस गावँ कई ऐतिहासिक और धार्मिक स्थानों के मध्य यमुना के तट पर बसा हुआ है। अकोस श्रीकृष्ण के ज्येष्ठ भ्राता बलदाऊ( बलरामजी)की नगरी"बलदेव नगर" से जुड़ा है।देखने में भले ही यह छोटा सा गावं दिखता है। लेकिन जिस स्थान पर यह गावं बसा है,उसका अपना धार्मिक एवं एैतिहासिक महत्व काफी बड़ा है।
कहा जाता है कि अकोस गावँ काफी प्राचीन है। आज इस गावँ से निकल कर अलग अलग स्थानों पर एक दर्जन से भी अधिक गावँ स्थापित चुके हैं। इस गावँ की प्राचीनता को बयां करता है गावँ के पास स्थापित सिध्देश्वर महादेव मंदिर। जी हां इस शिव मंदिर का इतिहास महाभारत काल से जुड़ा बताया जाता है। किदवंती है कि पीली मिट्टी की ऊंची टेकरी पर स्थित इस (शिवमंदिर)शिवालय और उसमें शिवलिंग की स्थापना पांडव पुत्र भीम ने अपने अनुजों के साथ मिलकर कुछ समय तक किये गए अपने प्रवासकाल के दौरान करायी थी। आज पुनः निर्माण के चलते यह शिवालय बेशक नया रूप अख्तियार कर चुका है, लेकिन इस में शिवलिंग वही प्राचीन हैं। इस लिये इस स्थान की अपनी महत्तता जनमानस में काफी बड़ी है। 
इस स्थान की एक और खास बात यह है कि यहाँ यमुनाजी एक किमी से भी अधिक दूरी तक अपने प्रवाह के विपरीत दिशा में पूर्व से पश्चिम की ओर बहती हैं। 
वर्तमान में अकोस मथुरा जनपद की पहली बड़ी ग्राम पंचायत है,जिसमें १४ छोटे-बड़े गावं-मजरे शामिल हैं। जनपद की महावन तहसील के राजस्व ग्राम अकोस के पास से ही यमुना जनपद की सीमा से बाहर निकलती है। साथ ही कुछ दूर तक मथुरा और आगरा जिलों की सीमा भी निर्मित करती है। 
जिसके दूसरी पार दर्शनीय स्थल "कीठम झील" सुरकुटी(सूरदास जी की तपोस्थली) है जहाँ महात्मा सूरदास ने १२ वर्षों तक निवास किया था और वहीँ उन्होंने महाप्रभु बल्लभाचार्य से दीक्षा भी ली थी।
अकोस गावं के पास ही यमुना जी के दूसरी ओर ही महर्षि परशुराम की माता रेनुका जी(वर्तमान में रुनकता ) की तपस्थली भी इसी क्षेत्र में स्थित है। जहाँ उनके अवशेष चिन्ह रेणुका घाट व मंदिर मौजूद है। पास ही च्यवन ऋषि का वास स्थान पछिमानी आश्रम क्षेत्र भी स्थित है। उल्लेखनीय यह है कि इस क्षेत्र में ही यमुना नदी नौ किमी के एरिया में नौ बार मोड़ लेती है। जिससे इस की जलधारा बल खाती हुई मनोरम रूप में प्रवाहित होती दिखायी देती है।

श्रेणी:उत्तर प्रदेश के गाँव
भूमि उपयोग नियोजन

भूमि उपयोग नियोजन मनुष्य द्वारा भूमि के आर्थिक उपयोग को नियोजित करने की क्रिया के रूप में परिभाषित किया जाता है।

श्रेणी:आर्थिक भूगोल
श्रेणी:मानव भूगोल
श्रेणी:नगरीय नियोजन
गरीबी

गरीबी या निर्धनता जीवन जीने के साधनों या इस हेतु धन के अभाव की स्थिति है।

“गरीबी उन वस्तुओं की पर्याप्त आपूर्ति का अभाव है जो व्यक्ति तथा उसके परिवार के स्वास्थ्य और कुशलता को बनाये रखने में आवश्यक है।” इस प्रकार केवल भोजन, वस्त्र और आवास के प्रबन्ध से ही निर्धनता की समस्या समाप्त नहीं हो जाती. बल्कि व्यक्तियों के लिए
ऐसी वस्तुएँ भी प्राप्त होना आवश्यक है जिससे स्वास्थ्य और कुशलता का एक सामान्य स्तर बनाये रखा जा सके।
राजेश पायलट

राजेश पायलट भारतीय राष्ट्रीय कांग्रेस से सबंध एक राजनेता है।उसका नाम था राजेश्वर प्रसाद बिधूरी जो बाद में राजेश पायलट के नाम से मशहूर हुआ। 1974 में उनकी रमा पायलट से शादी हुई।वे पूर्व केन्द्रीय मंत्री तथा राजस्थान के दौसा लोक सभा निर्वाचन क्षेत्र से कई बार सांसद रहे है।राजेश पायलटजी ने 1971 के भारत-पाक युद्ध में भारतीय वायुसेना कि तरफ महत्वपूर्ण भूमिका निभाई थी। परंतु जन सेवा की भावना से प्रेरित होकर वायुसेना से इस्तीफा देकर राजनीति में प्रवेश किया था। 1980 में भरतपुर से सांसद चुने गये और 1984,1991,1996,1998 एवं 1999 दौसा से सांसद चुने गये। 20 साल तक सांसद रहे। जब 1984 में राजीव गाँधी प्रधानमंत्री बने, तो उन्होंने उन्हें भूतल राज्यमंत्री बनाया। उत्तरपूर्व और कश्मीर दोनों राजेश पायलट के बहुत प्रिय विषय थे। कश्मीर में सामान्य स्थिति लाने के लिए उन्होंने अपनी तरफ़ से काफ़ी कोशिश की., हाँलाकि वहाँ उन पर कई हमले भी हुए। राजेश पायलट को भारतीय राजनीति में अभी बहुत कुछ करना था लेकिन मात्र 55 वर्ष की आयु में एक सड़क दुर्घटना में उनका असामयिक निधन हो गया. उस समय वो गाड़ी को खुद ड्राइव कर रहे थे.
गुरुवायुर मन्दिर

गुरुवायुर मन्दिर केरल के गुरुवायुर में स्थित प्रसिद्ध मन्दिर है। यह कई शताब्दी पुराना है और केरल में सर्वाधिक महत्त्वपूर्ण मन्दिर है। मंदिर के देवता भगवान गुरुवायुरप्पन हैं जो बालगोपालन (कृष्ण भगवान का बालरूप) के रूप में हैं। यद्यपि इस मंदिर में गैर-हिन्दुओं को प्रवेश की अनुमति नहीं है, तथापि कई धर्मों को मानने वाले भगवान गुरूवायूरप्पन के परम भक्त हैं।

कृष्णनट्टम कली का गुरुयावूर में काफी प्रचलन है। कृष्णनट्टम् कली विख्यात शास्त्रीय प्रदर्शन कला है जो प्रसिद्ध नाट्य-नृत्य कथकली के प्रारंभिक विकास में सहायक थी। मंदिर प्रशासन (गुरुयावूर देवास्वोम) एक कृष्णट्टम संस्थान का संचालन करता है। इसके अतिरिक्त, गुरुयावूर मंदिर दो प्रसिद्ध साहित्यिक कृतियों के लिए भी विख्यात है: मेल्पत्तूर नारायण भट्टतिरि के नारायणीयम् और पून्थानम के ज्नानाप्पना, दोनों (स्वर्गीय) लेखक गुरुवायुरप्पन के परम भक्त थे। जहां नारायणीयम संस्कृत में, दशावतारों (महाविष्णु के दस अवतार) पर डाली गयी एक सरसरी दृष्टि है, वहीं ज्नानाप्पना स्थानीय मलयालम भाषा में, जीवन के नग्न सत्यों का अवलोकन करती है और क्या करना चाहिए व क्या नहीं करना चाहिए, इसके सम्बन्ध में उपदेश देती है।

श्रेणी:भारत में मंदिर
यह मंदिर ५००० वर्षों से भी ज़्यादा प्राचीन है...
यह मंदिर दक्षिण का द्वारका कहलाता है...
गुरु वायु और उर शब्दों से मिलकर इस मंदिर का नाम पढ़ा है 
गुरुवायुर मंदिर की स्थापना गुरु ब्रहस्पति और वायुदेव ने की थी...
यहाँ कृष्ण जी के बाल रूप की मूर्ति स्थापित है...
कृष्ण जी की बाल लीलाओं का बहुत सुंदर चित्रण अंकित है...
ग्रे कप

thumb|right|200px|ग्रे कप
ग्रे कप (), कैनेडियन फुटबॉल लीग के फाइनल में विजेता को प्रतिवर्ष सम्मानित करने की चैम्पियनशिप ट्रॉफी है। ट्रॉफी अल्बर्ट ग्रे, जो कनाडा के उस समय के गवर्नर जनरल थे, उन पर नामित की गई है, जीन होने यह कनाडा के शीर्ष क्रम शौकिया रग्बी यूनियन क्लब को सम्मानित करने दी थी।

१८ जनवरी १९५८ को कैनेडियन फुटबॉल लीग का गठन किया गया था और यह ट्रॉफी उनके नियंत्रण में आ गई।
सुरभि ज्योति

सुरभि ज्योति एक भारतीय अभिनेत्री और टीवी एंकर हैं। सुरभि ज्योति पंजाबी फिल्मों और पंजाबी धारावाहिकों में एक लोकप्रिय चेहरा हैं। वह ज़ी टीवी के धारावाहिक "क़ुबूल है" में ज़ोया फ़ारूक़ी के रूप में मुख्य भूमिका निभाने के कारण सुर्खियों में आ गईं थीं। वर्तमान में वह उसी शो में सनम की भूमिका में काम कर रही हैं।

सुरभि ज्योति का जालंधर के एक पंजाबी-ब्राह्मण परिवार में 29 मई 1988 को जन्म हुआ था। वह भी एक आर जे की भूमिका भी कर चुकी हैं। वह एक प्रतिभाशाली थिएटर कलाकार और बहस में तीन बार राष्ट्रीय पुरस्कार जीत चुकी हैं। पंजाबी फ़िल्मों में कई किरदार निभाने के बाद सुरभि को ज़ी टीवी पर "क़ुबूल है" धारावाहिक में ज़ोया का चरित्र निभाने के लिए चुना गया था।
भूस्थिर उपग्रह प्रक्षेपण यान एमके-३

right|thumb|150px|भूस्थिर उपग्रह प्रक्षेपण यान एमके-३
भूस्थिर उपग्रह प्रक्षेपण यान एमके-३ (GSLV-III) भारतीय अंतरिक्ष अनुसंधान संगठन द्वारा विकसित एक भूस्थिर उपग्रह प्रक्षेपण यान है।

भू-स्थैतिक उपग्रह प्रक्षेपण यान-मार्क3 का परीक्षण आंध्र प्रदेश में श्रीहरिकोटा स्थित सतीश धवन अंतरिक्ष केंद्र से किया गया। 630 टन वजनी और 43.43 मीटर लंबे इस अंतरिक्ष यान ने प्रक्षेपण के कुछ ही सेकंडों में अपने को दूसरे लांच पैड से अलग कर लिया और आकाश में उडमन भरी। करीब 155 करोड़ रुपये की लागत वाला यह मिशन भारतीय अंतरिक्ष अनुसंधान संगठन (इसरो) की अंतरिक्ष में यात्रियों को भेजने की योजना का हिस्सा है। यह अपने साथ 3.7 टन वजनी क्रू मॉड्यूल भी लेकर गया है, जिसे क्रू मॉड्यूल एटमॉस्फेरिक री-एंट्री एक्सपेरिमेंट नाम दिया गया है। इसके जरिये अंतरिक्ष से धरती पर लौटने की तकनीक का परीक्षण किया जा रहा है। GSLV-MK3 चंद्रयान-2 को इसकी निर्धारित कक्षा मेंं ले जाने के लिए प्रयोग किया गया था यह भारत का 3 चरणों वाला अब तक का सबसे शक्तिशाली लॉन्चर है जो 4 टन के उपग्रहों को जियोसिंक्रोनस ट्रांसफर ऑर्बिट में प्रक्षेपित करने में सक्षम है